GIFT บวกกว่า 2% หลังย้ายเข้า SET วันแรก!
GIFT บวกกว่า 2% หลังย้ายเข้า SET วันแรก! ล่าสุดณ เวลา 12.00 น. ราคาอยู่ที่ 4.02 บาท บวก 0.10 บาท หรือ 2.55% สูงสุดที่ 4.10 บาท ต่ำสุดที่ 4.02 บาท มูลค่าซื้อขายที่ 12.37 ล้านบาท
1 ส.ค. 2559

ผู้สื่อข่าวรายงานว่า ราคาหุ้นบริษัท แกรททิทูด อินฟินิท จำกัด (มหาชน) หรือ GIFT ณ เวลา 12.00 น. ราคาอยู่ที่ 4.02 บาท บวก 0.10 บาท หรือ 2.55% สูงสุดที่ 4.10 บาท ต่ำสุดที่ 4.02 บาท มูลค่าซื้อขายที่ 12.37 ล้านบาท ขณะที่ดัชนีตลาดหุ้นไทยโดยรวมบวก 0.38%

โดย ราคาหุ้นบวกแรงในวันนี้มาจากปัจจัยที่ตลาดหลักทรัพย์แห่งประเทศไทย (ตลท.) GIFT เข้าเทรด SET วันนี้เป็นวันแรก จากเดิมที่ซื้อขายในตลาดหลักทรัพย์เอ็ม เอ ไอ (mai) 
ขณะที่ ประธานเจ้าหน้าที่บริหาร GIFT เปิดเผยว่า แนวโน้มผลการดำเนินงานในปี 59 คาดว่าจะเติบโตอย่างแข็งแกร่ง รายได้มีโอกาสทำสถิติสูงสุดใหม่ โดยได้รับปัจจัยหนุนจากยอดขายผลิตภัณฑ์ที่มีจำนวนมากขึ้น และแนวโน้มอุตสาหกรรมที่ยังเติบโตได้ดี โดยบริษัทตั้งเป้าหมายรายได้เติบโต 15-20% ขณะที่บริษัทฯจะพยายามรักษาระดับอัตรากำไรขั้นต้นให้ไม่ต่ำกว่าเดิมอย่างแน่นอน ซึ่งในส่วนของธุรกิจเคมีภัณฑ์คาดว่ายอดขายจะอยู่ 850-900 ล้านบาท ส่วนหมวดอุตสาหกรรมเครื่องสำอางคาดว่ายอดขายจะอยู่ที่ 600 – 650 ล้านบาท เมื่อเทียบกับปีที่ผ่านมาบริษัทฯมีรายได้รวม 753 ล้านบาท
ด้าน นายสมศักดิ์ ศิริชัยนฤมิตร ประธานเจ้าหน้าที่บริหาร บริษัท แอสเซท โปร แมเนจเม้นท์ จำกัด หรือ APM ในฐานะที่ปรึกษาทางการเงิน มั่นใจว่าการย้ายเข้าเทรดในตลาดหลักทรัพย์ฯของ GIFT ในครั้งนี้จะได้รับการตอบรับอย่างอบอุ่นจากนักลงทุนประเภทสถาบันทั้งในและต่างประเทศ เนื่องจากปัจจัยพื้นฐานของบริษัทมีความแข็งแกร่ง อีกทั้งแผนการดำเนินงานในอนาคตที่มีความชัดเจน โดยเตรียมแตกไลน์เข้าสู่ธุรกิจ Utility เพื่อเพิ่มแหล่งที่มาของรายได้ที่เป็น Recurring Income ซึ่งจะเป็นแรงขับเคลื่อนที่สำคัญในการผลักดันธุรกิจของ GIFT เติบโตอย่างแข็งแกร่งในอนาคต และสร้างผลตอบแทนที่ดีให้กับผู้ถือหุ้น
 